text: Nyt firma vil trække internationale profiler til Horsens
  10 oktober 2015 kl. 11.04
  Horsens-virksomheden  Creative Lineup står bag  konceptet ”Executive Talks”, hvor internationale profiler i fremtiden skal gæste Horsens.
  Både erhvervsliv, embedsmænd, politikere og studerende skal nyde godt af konceptet, som er udviklet for at imødekomme et stort behov for opleve fagligt stærke profiler – på hjemmebane i Jylland.
  - Mange jyske erhvervsfolk finder det for tidskrævende at tage til København for at opleve internationale erhvervsprofiler. De mangler muligheder for at netværke og styrke virksomhederne her i denne del af landet, siger ejer af Creative Lineup, Franka Abrahamsen. 
  Første gæst bliver tidligere statsminister i Danmark og generalsekretær i NATO Anders Fogh Rasmussen, som kommer til Horsens torsdag den 3. marts 2016. Her skal han dels tale til og mødes med jyske erhvervsfolk, dels medvirke i en spørgsmål/svar-session med studerende på VIA i Horsens,
  